Citania: Artes, Letras, Espectáculos

***Citania: Artes, Letras, Espectáculos*** foi unha revista creada por Euloxio R. Ruibal  no ano 1998 e posteriormente dirixida por el e máis María Antonia Pérez. A súa sede situouse en Santiago de Compostela e publicou un total de catro números até o ano 2003.

Era unha publicación de carácter crítico arredor das disciplinas artísticas do momento e a súa relevancia, enfocándose nas artes gráficas, escénicas e na literatura nas súas diversas variedades. Contou con múltiples colaboradores en cada un dos seus números sendo algúns deles habituais.

A esta revista asóciase á Galería Citania tamén dirixida por Euloxio R.Ruibal. É importante ter en conta que a revista non ten conexión coa Editorial Citania.

## Historia
*Citania*, a revista, publicou o seu primeiro número no ano 1998, da man de Euloxio R. Ruibal e María Antonia Pérez. Aínda que non tivo unha gran cantidade de publicacións (só publicou catro números), o seu contido artístico tivo un bo acollemento por parte de moitos autores e artistas que axudaron a creación de contidos e mais publicacións.

Un dos puntos fortes de *Citania*, a maiores do seu estilo crítico, foi a gran diversidade e variedade das creacións que nela se publicaba, xa que os temas tratados variaban desde críticas centradas no campo da literatura comparada até a publicación de obras de teatro, poesía ou narrativa.

A creación desta revista débese principalmente ao impulso e apoio que deron Euloxio R. Ruibal e María Antonia Pérez, incansábeis activistas que foron os principais promotores da súa creación, aportando a idea e iniciando un achegamento aos escritores do momento.

A intencionalidade da revista nun inicio era poder ofrecer un punto de vista crítico sobre a arte do momento e no cal puideran participar grandes ilustres.

## Intencionalidade
*Citania* pode considerarse unha revista cunha gran diversidade en canto a súa temática, principalmente cun punto crítico e científico, mais tamén se consideraba unha revista de entretemento e ocio. Isto comprobase nos  diferentes apartados e temáticas que nela encontramos, así como na sección “Artigos” onde hai artigos de opinión crítica por parte dos autores e expertos no tema a tratar. No extremo oposto, están obras de teatro ou unha sección de poesía para que o lector se poida recrear.

## Contidos xerais
Os catro números da revista teñen unha estrutura similar. Nalgúns números algunhas seccións son substituídas por outras mais a esencia principal da revista non desaparece; no primeiro número hai unha sección exclusiva dedicada a estudios mentres que perdemos a sección de críticas de libros. A estrutura principal da revista que continuará en todas as posteriores son: artigos, creación, crónicas, libros, notas e conversa.

*Citania* comeza cun aspecto máis xeral para finalizar creando unha estrutura practicamente uniforme na que destacan seccións como o espazo destinado a novas creacións, as crónicas, as críticas de libros... e remata sempre cunha conversa entre persoas de interese cultural e unha sección de notas. Así mesmo, hai en todos os exemplares unha listaxe final de todos os colaboradores que participaron nese número.

## Colaboradores
A revista contaba cunha serie de colaboradores pertencentes a Universidades tanto de Galiza (Chema Paz Gago da UDC e Alberto Ruíz Samaniego da Universidade de Vigo), como do resto de España (Camilo Fernández de Valdehorras da Universidade de Barcelona e Enrique Herrera da Universidade de Valencia). Tamén contou con participación do estranxeiro como Germán Gullón da Universidade de Ámsterdam e Emmanuel Larraz da Universidade de Provenza.

Por outra banda, a revista contou con colaboradores como Raúl Dans (guionista en RNE e RCE),  Sury Sánchez (autora dramática, actriz e profesora de expresión corporal) ou Mario Camus (guionista e director de cine), todos eles colaboradores da revista moi ligados ao mundo artístico.

### Revista 1 
*Estudios*
* Emmanuel Larraz
* Inmaculada López Silva
* Alberto Ruíz de Samaniego
* Juan José Amate Blanco
* Rosa Vázquez
* Vicente Araguas

*Notas*
* Anxo Abuín

*Creación*
* Nélida Piñón
* Xosé Castro, (Guión: Euloxio R. Ruibal)
* Eloy Rivera

*Crónicas*
* Chema Paz Gago
* Xosé Coira Nieto
* Luís Costa
* Miguel Vázquez Freire

*Conversa*
*Entrevista de José Luís Fernández a Helmuth Riling e Maximino Zumalave

### Revista 2 
*Artigos*
* Julio Mirás
* Lourdes Méndez Pérez
* X. L. Aneiros
* Pilar Yagüe
* Euloxio R. Ruibal

*Notas*
* Mª del Carmen Sánchez Carrero

*Creación*
* Paulino Pereiro

*Crónicas*
* Catalina Mígue Vilas
* Sury Sánchez Montero
* Alejandro Alonso Mª Fernández Montes e David García

*Libros*
* Marta Palacios
*Inma López Silva
*Euloxio R. Ruibal

*Conversa*
*Conversa entre: Carlos Almuíña Díaz, Xosé Santiago Allegue e Daniel Beiras García-Sabell (Coordinadora: Mª Antonia Pérez)

### Revista 3 
*Artigos*
* Germán Gullón
* Jose Luis Fernández García
* Manuel Oliveira

*Notas*
* Pascual López

*Creación*
* Arturo Casas
* Ricardo Martínez Conde
* Raúl Dans

*Crónicas*
* Patricia Fra López
* Ángela Luís Hueso
* Sury Sánchez

*Libros*
* Inmaculada López Silva
* Mª Teresa Vilariño Picos
* Antonio López Silva
* Cristina Blanco González

*Conversa*
*Conversa entre: Camus, González Herrán, Hueso e Fra

### Revista 4 
Introdución por Ana María Platas

*Artigos*
* Miguel Sicart Vila
* Fernando Redondo
* José Víctor Carou

*Notas*
* Henrique Romero Bustelo

*Creación*
* María do Cebreiro
* Rosa Aneiros
* Inma López Silva
* Fernando Paredes
* Mario Regueira
* Miriam Sánchez Moreiras

*Crónicas*
* Carmen Panero
* Cefilmus
* Camilo Valdehorras

*Libros*
* Juan Jesús Valverde
* Moldoveanu, Mihail
* Enrique Herreras

*Conversa*
*Conversa entre: Inma López Silva, Alonso Montero, Salvat e Díaz Pardo

## Notas
## Véxase tamén
### Bibliografía 
* Salvador García-Bodaño: Citania artes, letras, espectáculos na Biblioteca Nacional de España.
* Euloxio Rodríguez Ruibal en galiciadigital.com